en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu en gu en gu gu en gu gu en gu gu gu gu gu gu en gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Get ready for a fantastic Prabalgad Fort trek, a thrilling yet challenging experience
નજર હટી દૂર્ઘટના ઘટી: સૌથી ખતરનાક આ સ્થળની મુલાકાતે આવે છે લાખો ટૂરિસ્ટ્સ
Divyabhaskar.com | Jun 04, 2017, 00:30 AM IST
માથેરાન અને પનવેલની વચ્ચે સ્થિત પ્રભલગઢ કિલ્લો
લાઇફસ્ટાઇલ ડેસ્કઃભારતમાં કેટલાંક એવા ઐતિહાસિક કિલ્લાઓ મોજૂદ છે, જેને જોવા માટે દર વર્ષે લાખોની સંખ્યામાં પર્યટકો પહોંચે છે. ભારતમાં કેટલાંક કિલ્લાઓ એવા પણ છે, જ્યાં તમારું ધ્યાન હટ્યું તો, તમે જીવ પણ ગુમાવી શકો છો.
અહીં વાત થઇ રહી છે, મહારાષ્ટ્રના માથેરાન અને પનવેલની વચ્ચે સ્થિત પ્રભલગઢ કિલ્લા વિશે, જે કલાવંતી કિલ્લાના નામે પ્રખ્યાત છે. 2300 ફૂટ ઉંચા પહાડ પર બનેલા આ કિલ્લાને ભારતમાં ખતરનાક કિલ્લામાં એમ જ નથી ગણવામાં આવતો. હકીકતમાં અહીં પહોંચવું એટલું મુશ્કેલ છે કે મોટાંભાગે તો લોકો અહીં જવાની હિંમત જ નથી કરતા. તેનું ચઢાણ એટલું ખતરનાક છે કે, એક નાનકડી ભૂલ પણ તમારો જીવ પણ ગુમાવી શકો છો.
આગળની સ્લાઇડ્સમાં જાણો, પ્રભલગઢ કિલ્લા વિશે કેટલીક ખાસ વાતો...
આ કિલ્લામાં વિજળી, પાણીથી લઇને અહીં કોઇ પણ વ્યવસ્થા નથી. સાંજ થતા જ માઇલો સુધી સન્નાટો છવાઇ જાય છે. સાંજ બાદ અહીંથી પરત ફરવું મુશ્કેલ બની જાય છે. તેથી જે પણ આ કિલ્લામાં ફરવા જાય છે, તે સન સેટ (સૂર્યાસ્ત) પહેલાં પરત આવી જાય છે. હકીકતમાં આકરું ચઢાણ હોવાના કારણે વ્યક્તિ અહીં લાંબા સમય સુધી ટકી નથી શકતો.
આ કિલ્લાનું નિર્માણ બહમની સલ્તનત દરમિયાન પનવેલ અને કલ્યાણ કિલ્લાની દેખરેખ માટે કરવામાં આવ્યું હતું. પરંતુ 1458 ADમાં અહમદનગર સલ્તનતના પ્રધાનમંત્રી માલિક અહેમદે કોંકણ પર જીતની સાથે જ આ કિલ્લા પર કબ્જો મેળવી લીધો.
1657માં છત્રપતિ શિવાજી મહારાજાએ મુઘલોને પરાસ્ત કરીને આ કિલ્લા પર કબ્જો મેળવી લીધો. પહેલાં આ કિલ્લાને મુરંજન કિલ્લા તરીકે ઓળખવામાં આવતો હતો. ત્યારબાદ તેનું નામ પ્રભલગઢ રાખવામાં આવ્યું. આ કિલ્લાની પાસે કલાવંતી કિલ્લો પણ છે, જેનું નામ શિવાજીએ રાની કલાવંતી પરથી રાખ્યું હતું.
આ કિલ્લા પર ચઢાણ માટે ખડક કાપીને સીડીઓ બનાવવામાં આવી છે. આ સીડીઓ ઉપર દોરડાં કે રેલિંગ નથી, તેથી જો ચઢાણના સમયે જરા સરખી ચૂક થઇ અથવા પગ લપસ્યો તો વ્યક્તિ 2300 ફૂટ નીચે ખીણમાં પડે છે. આ કિલ્લા ઉપરથી નીચે પડવાથી અત્યાર સુધી અનેક લોકોના મોત પણ નિપજ્યા છે.
આ કિલ્લાની ઉંચાઇ કેટલી વધારે છે, તેનો અંદાજ આના પરથી લગાવી શકો છો કે આ કિલ્લાની ટોચ પર ચઢ્યા બાદ આસપાસ અનેક કિલ્લા જોવા મળશે. ઉપરાંત આ કિલ્લાથી મુંબઇનો અમુક હિસ્સો પણ જોવા મળશે.
આ કિલ્લો ખૂબ જ ખતરનાક છે. જે કારણે અહીં ઓછી સંખ્યામાં પર્યટકો આવે છે. જેટલાં પણ લોકો આવે છે તેઓ સનસેટ બાદ અહીંથી જતા રહે છે. હકીકતમાં તેનું ચઢાણ એટલું કપરું છે કે, કોઇ પણ વ્યક્તિ વધારે સમય સુધી અહીં નથી રહી શકતો. સાથે જ અહીં વિજળી, પાણીની કોઇ વ્યવસ્થા નથી અને જંગલમાં સ્થિત હોવાના કારણે અહીં લોકો વધારે સમય સુધી રોકાતા નથી.
ક્યારે ફરી શકો છોઃ
આ કિલ્લા પર ઓક્ટોબરથી જૂન સુધી ચઢાણ કરી શકાય છે. ચોમાસાની ઋતુમાં અહીં ચઢાણ કરવું કપરું સાબિત થાય છે. કારણ કે વરસાદના કારણે ખીણમાં પડવાની શક્યતાઓ વધારે હોય છે.
હવાઇમાર્ગઃ પ્રભલગઢથી સૌથી નજીક મુંબઇનું છત્રપતિ શિવાજી ઇન્ટરનેશન એરપોર્ટ છે. જે અહીંથી 50 કિમીના અંતરે છે. મુંબઇ એરપોર્ટથી પ્રભલગઢ માટે તમને અહીંથી ડાયરેક્ટ ટેક્સી મળી જશે.
ટ્રેન દ્વારાઃપ્રભલગઢથી સૌથી નજીક પનવેલ સ્ટેશન છે, નવી મુંબઇ અને મુંબઇથી અહીં સુધી તમને લોકલ ટ્રેન મળી જશે.
રોડ માર્ગઃપ્રભલગઢ સુધી બસથી આવવું સરળ રહેશે, આ સ્થળ માટે મહારાષ્ટ્ર સ્ટેટ ટ્રાન્સપોર્ટની અનેક બસો ચાલે છે. અહીંથી તમે ટેક્સી કરાવીને પણ જઇ શકો છો.
(Travel Gujarati News) સાથે જોડાયેલા અન્ય (Lifestyle Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Get ready for a fantastic Prabalgad Fort trek, a thrilling yet challenging experience
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.